CELEX: 62015CN0160
Language: el
Date: 2015-04-07 00:00:00
Title: Υπόθεση C-160/15: Αίτηση προδικαστικής αποφάσεως την οποία υπέβαλε το Hoge Raad der Nederlanden (Κάτω Χώρες) στις 7 Απριλίου 2015 — GS Media BV κατά Sanoma Media Netherlands BV κ.λπ.

22.6.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 205/18
            
         Αίτηση προδικαστικής αποφάσεως την οποία υπέβαλε το Hoge Raad der Nederlanden (Κάτω Χώρες) στις 7 Απριλίου 2015 — GS Media BV κατά Sanoma Media Netherlands BV κ.λπ.
   (Υπόθεση C-160/15)
   (2015/C 205/26)
   Γλώσσα διαδικασίας: η ολλανδική
   
      Αιτούν δικαστήριο
   
   Hoge Raad der Nederlanden
   
      Διάδικοι στην υπόθεση της κύριας δίκης
   
   
      Αναιρεσείουσα: GS Media BV
   
      Αναιρεσίβλητες: Sanoma Media Netherlands BV, Playboy Enterprises International Inc. και Britt Geertruida Dekker
   
      Προδικαστικά ερωτήματα
   
   
               1α.
            
            
               Πρόκειται για «παρουσίαση στο κοινό» κατά την έννοια του άρθρου 3, παράγραφος 1, της οδηγίας 2001/29 (1), όταν άλλο πρόσωπο, εκτός του κατόχου του δικαιώματος πνευματικής ιδιοκτησίας, μέσω της τοποθετήσεως υπερσυνδέσμου σε ιστότοπο που το άλλο αυτό πρόσωπο εκμεταλλεύεται παραπέμπει σε άλλον ιστότοπο τον οποίο εκμεταλλεύεται τρίτος, ο οποίος είναι προσβάσιμος από το σύνολο των χρηστών του Διαδικτύου και στον οποίο το έργο διατίθεται στο κοινό χωρίς άδεια του δικαιούχου;
            
         
               1β.
            
            
               Έχει σημασία για την απάντηση στο προηγούμενο ερώτημα το ζήτημα αν το έργο προηγουμένως δεν παρουσιάστηκε με άλλον τρόπο στο κοινό με τη συμφωνία του κατόχου του δικαιώματος πνευματικής ιδιοκτησίας;
            
         
               1γ.
            
            
               Έχει σημασία το ζήτημα αν εκείνος που τοποθετεί τον υπερσύνδεσμο γνωρίζει ή έπρεπε να γνωρίζει ότι ο κάτοχος του δικαιώματος πνευματικής ιδιοκτησίας δεν έχει επιτρέψει την τοποθέτηση του έργου στον προαναφερθέντα στο ερώτημα 1α ιστότοπο του τρίτου και, ενδεχομένως, αν γνωρίζει ή έπρεπε να γνωρίζει ότι προηγουμένως το έργο δεν παρουσιάστηκε στο κοινό με τη συμφωνία του κατόχου του δικαιώματος πνευματικής ιδιοκτησίας;
            
         
               2α.
            
            
               Σε περίπτωση αρνητικής απαντήσεως στο ερώτημα 1α: πρόκειται τότε ή μπορεί τότε να πρόκειται για παρουσίαση στο κοινό όταν ο ιστότοπος στον οποίο παραπέμπει ο υπερσύνδεσμος, και επομένως το έργο, κάλλιστα ήσαν προσβάσιμοι από τους χρήστες του Διαδικτύου, αλλά όχι με απλό τρόπο, οπότε η τοποθέτηση του υπερσυνδέσμου διευκόλυνε σε μεγάλο βαθμό την ανακάλυψη του έργου;
            
         
               2β.
            
            
               Έχει σημασία για την απάντηση που πρέπει να δοθεί στο ερώτημα 2α το ζήτημα αν εκείνος που τοποθετεί τον υπερσύνδεσμο γνωρίζει ή έπρεπε να γνωρίζει ότι οι χρήστες του Διαδικτύου μπορούν εύκολα να βρουν τον ιστότοπο στον οποίο παραπέμπει ο υπερσύνδεσμος ή να αποκτήσουν πρόσβαση σε αυτόν;
            
         
               3.
            
            
               Πρέπει να ληφθούν υπόψη άλλες περιστάσεις για την απάντηση στο ερώτημα αν πρόκειται για παρουσίαση στο κοινό όταν σε ιστότοπο τοποθετείται υπερσύνδεσμος ο οποίος παρέχει πρόσβαση σε έργο το οποίο δεν έχει ακόμη παρουσιαστεί στο κοινό με την άδεια του κατόχου του δικαιώματος πνευματικής ιδιοκτησίας;
            
         
      (1)  Οδηγία 2001/29/ΕΚ του Ευρωπαϊκού Κοινοβουλίου και του Συμβουλίου, της 22ας Μαΐου 2001, για την εναρμόνιση ορισμένων πτυχών του δικαιώματος του δημιουργού και συγγενικών δικαιωμάτων στην κοινωνία της πληροφορίας (ΕΕ L 167, σ. 10).